**การเสริมสร้างวินัยคุณธรรมจริยธรรม**

**และการป้องกันการทุจริต**

**การเสริมสร้างวัฒนธรรมองค์กร**

การสร้างวัฒนธรรมองค์กรให้ได้ผล ต้องอาศัยองค์ประกอบสำคัญ อย่างน้อย 3 อย่างเป็นพื้นฐาน

1. ความสนใจใส่ใจ การเป็นตัวอย่างที่ดีของผู้บริหารระดับสูง

2. การมีส่วนร่วมของพนักงานมากที่สุดเท่าที่เป็นไปได้

3. การมีกิจกรรม เพื่อกระตุ้นเตือน ต่อเนื่องและแนวทางการประเมิน และติดตามผลที่เป็นธรรม

☞เครื่องมือที่นำมาใช้ในการเสริมสร้างวัฒนธรรมองค์กรเพื่อความยั่งยืน

- การมีส่วนร่วม

- การเปิดใจกว้าง

- ความไว้เนื้อเชื่อใจ และการยอมรับ

- ข้อผูกพันหรือพันธะสัญญา

- ปณิธานในการขจัดข้อขัดแย้ง

- ความเป็นเอกฉันท์หรือฉันทามติ

- การตัดสินใจ

- การรวมพลัง

- จุดการเปลี่ยนแปลงและการพัฒนา

- มุ่งหมายและวัตถุประสงค์



**พลังความดีสามารถแสดงออกได้ในหลายมิติ**

อาทิ เช่น

1. การไม่ดูดายต่อความอยุติธรรม หรือการไม่นิ่งเฉยต่อความไม่ถูกต้อง เช่น การลุกขึ้นเปิดโปงการทุจริตแม้จะเห็นว่ามีอันตรายต่อชีวิตอยู่ข้างหน้า

2. ความห้าวหาญที่จะเสนอแนวทางการบริหารจัดการ
ที่ดีกว่าซึ่งจะช่วยลดการทุจริตแม้ว่าต้องเสี่ยงต่อ
การขัดผลประโยชน์ของผู้มีอิทธิพล ซึ่งโกงกิน
อยู่ในระบบเดิม

3. ความกล้าแสดงจุดยืนอย่างสร้างสรรค์ในการไม่ร่วมมือกับการทุจริต

4. การชี้แนะโดยใจสุจริตเพื่อให้เห็นช่องโหว่ของระบบการบริหารที่อาจมีการทุจริตได้และเสนอแนะแนวทางแก้ไขอย่างเป็นรูปธรรม

5. การเข้าร่วมสนับสนุนผู้ริเริ่ม ต่อสู้การทุจริตในรูปแบบข้างต้นทั้ง 4 ข้อ จนก่อให้เกิดพลังมวลชนอันเข้มแข็งในการต่อสู้กับกระบวนการทุจริตและระบบฉ้อฉล

“กลไกการส่งเสริมพลังความดี”

**การส่งเสริมพลังความดี**

ต้องประกอบด้วยกลไกต่างๆต่อไปนี้รวมกันเป็นอย่างน้อย ลำพังข้อใดข้อหนึ่งจะไม่พียงพอในการต่อสู้กับกระบวนการทุจริตและระบบฉ้อฉล

1.การทำให้เป็นคนดีที่ยืนอย่างปลอดภัยในสังคม เช่น การมีช่องทางให้เสียงของผู้เปิดโปงการทุจริต ได้ทำงานอย่างมีประสิทธิภาพและปลอดภัย การมีสื่อมวลชนที่อิสระและพึ่งได้และการมีเกราะกำบังภาคประชาชนที่เข้มแข็ง
เป็นต้น

2. การทำให้ความคิดดีๆ ของคนดีๆ มีเวทีเผยแพร่ แลกเปลี่ยนแบ่งปัน และรวมตัวกัน เช่น การรวมตัวกัน
ของแนวร่วมปฏิบัติเพื่อการต่อต้านการทุจริตของภาคเอกชน

3. การให้โอกาสระบบใหม่ที่ดีกว่าให้ได้มีโอกาส
นำไปปฏิบัติจริงๆระบบใหม่ที่ดีกว่าที่ว่า คือ ระบบ
การแก้ไขปัญหาสาธารณะที่ไม่เพียงมุ่งแก้ปัญหาความทุกข์ยากของประชาชน แต่ว่าสามารถช่วยลดการทุจริต

4. การประเมินผลสัมฤทธิ์โครงการ/ระบบ/นโยบายใหม่ด้วยการเปรียบเทียบระดับของการทุจริตในโครงการเก่า
และมอบรางวัลกับโครงการที่ทำให้มูลค่าและโอกาสของการทุจริตลดลง

5. การเผยแพร่ชัยชนะ ตลอดจนวิธีและวิถีการเอาชนะของผู้ที่ใช้ความดี และยืนหยัดยึดมั่นในความดีท่ามกลางกระแสธารแห่งการทุจริตจนได้รับชัยชนะอันยั่งยืนและแท้จริง
ข้อนี้สามารถทำได้ทันทีและต้องทำอย่างต่อเนื่องและกว้างขวาง

6. ในระยะยาว สร้างวัฒนธรรมและทุนทางสังคม
ที่ไม่ยอมรับการใช้อภิสิทธิ์ การฝากฝัง อำนาจอิทธิพล ความเกรงใจ และการทุจริตทุกรูปแบบโดยผ่านการอบรมกลมกล่อมในบ้าน โรงเรียนการสื่อสารมวลชน เป็นต้น



**สร้างระบบเข้มแข็ง ต้านทุจริต**

กฎหมายอย่างเดียวไม่สามารถปราบปรามทุจริตได้ ต้องอบรมลูกหลานให้เกรงกลัวกฎหมาย สั่งสอนคนให้มีหิริโอตัปปะ ละอายต่อบาป เริ่มที่จิตสำนึกของตัวเองเป็นพื้นฐาน ผู้มีอำนาจต้องทำตัวเป็นตัวอย่าง

 1.ผู้นำต้องมีจิตสำนึกที่ดีเป็นตัวอย่างที่น่าเชื่อถือและประชาชนเชื่อมั่นว่าเป็นคนดี มีคุณธรรมความซื่อสัตย์

 2.คอรัปชั่นต้องแก้ทั้งระบบตั้งแต่วิธีการเลือกคนเข้ามาสู่การเมืองและเข้ามาเป็นเจ้าหน้าที่ของรัฐต้องสร้างอุดมการณ์ทำเพื่อชาติบ้านเมือง

3.เลิกระบบอุปถัมป์ และความฟุ่มเฟือยในรูปแบบต่างๆ

4.หน่วยงานและเจ้าหน้าที่ที่มีหน้าป้องกันและปราบปรามการทุจริตต้องเป็นอิสระ

5.จัดให้มีสวัสดิการและรายได้ให้ดี

6.ลงโทษผู้กระทำผิดทั้งผู้ให้ผู้รับอย่างรุนแรงเฉียบขาด

7.โปร่งใส ตรวจสอบได้

**หลักธรรมาภิบาลและการบริหารกิจการบ้านเมืองที่ดี**

หลักคุณธรรมในการดำเนินงานภาครัฐ

    1) การปลอดการคอร์รัปชั่น หมายถึง การที่เจ้าหน้าที่จะต้อง ไม่มีการทำผิดกฎหมายหรือทำเพื่อผลประโยชน์ส่วนตัว

    2)การปลอดจากการกระทำผิดวินัย หมายถึง การที่เจ้าหน้าที่จะต้องไม่กระทำผิดวินัยในหน่วยงาน

    3)ความเป็นกลางของผู้บริหาร หมายถึง ผู้บริหารของหน่วยงานจะต้องมีการบริหารงานด้วยความเป็นกลางและเป็นธรรม

    4) ความปลอดจากการกระทำผิดมาตรฐานวิชาชีพนิยมและจรรยาบรรณ หมายถึง การที่เจ้าหน้าที่จะต้องไม่กระทำต่างไปจากมาตรฐานวิชาชีพนิยมและจรรยาบรรณของอาชีพ แม้ว่าจะไม่ได้ระบุไว้ในกฎและวินัยก็ตาม

**ค่านิยมหลักของคนไทย 12 ประการ**

**ตามนโยบาย คสช.**

1.มีความรักชาติ ศาสนา พระมหากษัตริย์

2.ชื่อสัตย์ เสียสละ อดทน มีอุดมการณ์ในสิ่งที่ดีงามเพื่อส่วนรวม

3.กตัญญูต่อพ่อแม่ ผู้ปกครอง ครูบาอาจารย์

4.ใฝ่หาความรู้ หมั่นศึกษาเล่าเรียนทั้งทางตรง และทางอ้อม

5.รักษาวัฒนธรรมประเพณีไทยอันงดงาม

6.มีศีลธรรม รักษาความสัตย์ หวังดีต่อผู้อื่น เผื่อแผ่และแบ่งปัน

7.เข้าใจเรียนรู้การเป็นประชาธิปไตย อันมีพระมหากษัตริย์ทรงเป็นประมุขที่ถูกต้อง

8.มีระเบียบวินัย เคารพกฎหมาย ผู้น้อยรู้จักการเคารพผู้ใหญ่

9.มีสติรู้ตัว รู้คิด รู้ทำ รู้ปฏิบัติตามพระราชดำรัสของพระบาทสมเด็จพระเจ้าอยู่หัว

10.รู้จักดำรงตนอยู่โดยใช้หลักเศรษฐกิจพอเพียงตามพระราชดำรัสของพระบาทสมเด็จ
พระเจ้าอยู่หัว รู้จักอดออมไว้เมื่อยามจำเป็น
มีไว้พอกินพอใช้ ถ้าเหลือก็แจกจ่ายจำหน่ายและพร้อมที่จะขยายกิจการเมื่อมีความพร้อม เมื่อมีภูมิคุ้มกันที่ดี

11.มีความเข้มแข็งทั้งร่างกาย และจิตใจ ไม่ยอมแพ้ต่ออำนาจฝ่ายต่ำ หรือกิเกส มีความละลายเกรงกลัวต่อบาปตามหลักของศาสนา

12.คำนึงถึงผลประโยชน์ของส่วนรวม และของชาติมากกว่าผลประโยชน์ของตนเอง





*องค์การบริหารส่วนตำบลห้วยจรเข้*

*อำเภอเมืองนครปฐม*

*จังหวัดนครปฐม*

*โทรศัพท์/โทรสาร 034-270253*

**Website :** [**www.huaichorakhe.go.th**](http://www.huaichorakhe.go.th)